หุ้นปิดตลาดบวก 9.78 จุด
ดัชนีหลักทรัพย์ไทยวันนี้บวกเพิ่ม 9.78&nbsp;จุด
23 ก.พ. 2553

ดัชนีหลักทรัพย์ไทยวันนี้บวกเพิ่ม 9.78 จุด 
ดัชนีตลาดหลักทรัพย์ไทยประจำวันที่ 23 กุมภาพันธ์ 2553 ปิดตลาดที่ระดับ 715.58 จุด เพิ่มขึ้น 9.78 จุด หรือ +1.39% มูลค่าการซื้อขาย 21,705.98 ล้านบาท โดยดัชนีปรับขึ้นแตะระดับสูงสุดของวันที่ 715.95 จุด และลดลงต่ำสุด 704.43 จุด
นายกวี ชูกิจเกษม ผู้ช่วยกรรมการผู้จัดการ บล.กสิกรไทย กล่าวว่า หุ้นไทยพุ่งตามตลาดหุ้นภูมิภาคที่รับตัวสูงขึ้น  ขณะนี้ข่าวที่รัฐบาลไม่ต่อมาตรการทางภาษีกับกลุ่มอสังหาริมทรัพย์ก็ไม่มีผลต่อตลาดวันนี้ เพราะนักวิเคราะห์ส่วนใหญ่ยังมองว่าปีนี้อสังหาริมทรัพย์จะมีกำไรดี และในการคาดการณ์ก็ไม่ได้นำเรื่องมาตรการภาษีเข้าไปจึงทำให้ไม่มีใครออกมาปรับลดประมาณการกำไรในปีนี้
สำหรับปริมาณการซื้อขายที่หนาแน่นขึ้นก็จะหนุนให้ดัชนีหุ้นพุ่งขึ้นต่อและมีโอกาสที่จะไปแตะที่ 720 จุดและ750 จุดหากไม่มีเหตุการรุนแรงทางการเมืองเกิดขึ้น นอกจากนี้ในทางกลับกันในงวดไตรมาสแรกของปีนี้จะทำให้กลุ่มนี้มีอัตรากำไรที่ดีมาก
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
PTT     ปิดที่   233.00   บาท   เพิ่มขึ้น     6.00  บาท  (+2.64%) มูลค่าซื้อขาย  2,568.31 ล้านบาท
PTTEP  ปิดที่  136.50   บาท   เพิ่มขึ้น     1.00  บาท   (+0.74%) มูลค่าซื้อขาย  1,239.02 ล้านบาท
CPF      ปิดที่     12.50   บาท  เพิ่มขึ้น     0.60  บาท   (+5.04%) มูลค่าซื้อขาย  1,126.91 ล้านบาท
KBANK  ปิดที่     83.00   บาท   เพิ่มขึ้น    2.50  บาท   (+3.11%) มูลค่าซื้อขาย     921.91 ล้านบาท
PTTAR  ปิดที่    26.00   บาท   เพิ่มขึ้น     0.50  บาท   (+1.96%) มูลค่าซื้อขาย     918.82 ล้านบาท